Dalius Čekuolis

Dalius Čekuolis (g. 1959 m. kovo 29 d. Vilniuje) – lietuvių diplomatas, užsienio reikalų viceministras. Brolis dvynys – diplomatas Giedrius Čekuolis.

 Biografija 
1977 m. baigė Vilniaus 15-ąją vidurinę mokyklą, 1982 m. – Maskvos valstybinį tarptautinių santykių institutą.

1982–1986 m. dirbo LTSR URM II, I sekretoriumi. 1986–1990 m. dirbo TSRS ambasadoje Gvinėjoje.

1990–1991 m. – Lietuvos Užsienio reikalų ministerijos Spaudos ir informacijos skyriaus vedėjas. 1991–1994 m. dirbo diplomatinį darbą Danijoje: buvo Baltijos informacinio biuro Lietuvos atstovas, Lietuvos ambasados patarėjas, laikinasis reikalų patikėtinis, 1992–1994 m. – nepaprastasis ir įgaliotasis ambasadorius Danijoje, taip pat Islandijoje, Norvegijoje.

1994–1998 m. – nepaprastasis ir įgaliotasis ambasadorius Belgijoje, nuo 1995 m. – Olandijoje ir Liuksemburge, Lietuvos ambasadorius prie Vakarų Europos Sąjungos. 1995–1997 m. – kartu ir ambasadorius prie NATO, atstovas Baltijos jūros valstybių tarybos Vyresniųjų pareigūnų komitete.

1999–2004 m. – Lietuvos nepaprastasis ir įgaliotasis ambasadorius Portugalijos Respublikoje.

2004–2006 m. – Lietuvos URM sekretorius, atsakingas už saugumo politikos klausimus.

2006–2012 m. – Lietuvos nuolatinės misijos prie Jungtinių Tautų vadovas. 2007–2012 m. buvo Jungtinių Tautų Organizacijos Ekonominės ir socialinės tarybos (ECOSOC) pirmininkas, 2008 m. buvo Trečiojo dvimečio JT šaulių ginklų ir lengvosios ginkluotės veiksmų programos susitikimo pirmininkas, 2010–2011 m. – JT Generalinės Asamblėjos veiklos pagyvinimo (revitalizacijos) darbo grupės pirmininkas. (URM inf.)

2012 m. Lietuva buvo iškėlusi D. Čekuolio kandidatūrą į JT Generalinės Asamblėjos 67-osios sesijos pirmininkus. Su Rusijos pagalba rinkimus minimalia persvara laimėjo Serbijos užsienio reikalų ministras Vukas Jeremičius. (URM inf.)

2012–2014 m. buvo Lietuvos URM Politikos direktorius. Nuo 2014 m. rugpjūčio 5 d. iki 2019 m. lakričio vidurio – Lietuvos ambasadorius Prancūzijoje.

 Apdovanojimai 
 1998 – Belgijos Karūnos ordino Didysis kryžius
 2003 – Portugalijos Nuopelnų ordino Didysis kryžius
 2003 – Ordino „Už nuopelnus Lietuvai“ Komandoro kryžius.Dalius Čekuolis. Kas yra Kas Lietuvoje. Auksinis Tūkstantmečio leidimas. Neolitas, 2009..

 Šaltiniai 

|-

|-

|-

|-

|-

Kategorija:Lietuvos diplomatai
Kategorija:Lietuvos ambasadoriai Belgijoje
Kategorija:Lietuvos ambasadoriai Danijoje
Kategorija:Lietuvos ambasadoriai Nyderlanduose
Kategorija:Lietuvos ambasadoriai prie NATO
Kategorija:Lietuvos ambasadoriai Portugalijoje
Kategorija:Lietuvos ambasadoriai prie Jungtinių Tautų
Kategorija:Lietuvos ambasadoriai Prancūzijoje